CELEX: 32020D1179
Language: hu
Date: 2020-08-06 00:00:00
Title: A Bizottság (EU) 2020/1179 végrehajtási határozata (2020. augusztus 6.) a 2009/177/EK határozat I. mellékletének a finnországi Åland tartomány járványügyi helyzetének a pisztrángok vírusos vérfertőzésére (VHS) vonatkozó felügyeleti program tekintetében, Észtország járványügyi helyzetének a pisztrángok vírusos vérfertőzésére (VHS) és a pisztrángfélék fertőző vérképzőszervi elhalására (IHN) vonatkozó felügyeleti és felszámolási program tekintetében, Horvátország járványügyi helyzetének a koiherpeszvírus betegségre (KHV) tekintetében, valamint az Egyesült Királyság egyes területei járványügyi helyzetének a Bonamia ostreae-fertőzés tekintetében történő módosításáról (az értesítés a C(2020) 5303. számú dokumentummal történt) (EGT-vonatkozású szöveg)

10.8.2020   
               
               
                  HU
               
               
                  Az Európai Unió Hivatalos Lapja
               
               
                  L 259/29
               
            
         A BIZOTTSÁG (EU) 2020/1179 VÉGREHAJTÁSI HATÁROZATA
         (2020. augusztus 6.)
         a 2009/177/EK határozat I. mellékletének a finnországi Åland tartomány járványügyi helyzetének a pisztrángok vírusos vérfertőzésére (VHS) vonatkozó felügyeleti program tekintetében, Észtország járványügyi helyzetének a pisztrángok vírusos vérfertőzésére (VHS) és a pisztrángfélék fertőző vérképzőszervi elhalására (IHN) vonatkozó felügyeleti és felszámolási program tekintetében, Horvátország járványügyi helyzetének a koiherpeszvírus betegségre (KHV) tekintetében, valamint az Egyesült Királyság egyes területei járványügyi helyzetének a Bonamia ostreae-fertőzés tekintetében történő módosításáról
         
            
               (az értesítés a C(2020) 5303. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 44. cikke (1) és (2) bekezdésére, valamint 53. cikke (3) bekezdésére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodás (2) 131. cikkével,
         mivel:
         
                     (1)
                  
                  
                     A 2009/177/EK bizottsági határozat (3) I. melléklete meghatározza azon tagállamok, övezetek és területi egységek jegyzékét, amelyekre a 2006/88/EK irányelv IV. mellékletének II. részében felsorolt egyes betegségek tekintetében jóváhagyott felügyeleti vagy felszámolási programok vonatkoznak, vagy amelyeket e betegségektől mentesnek nyilvánítottak.
                  
               
                     (2)
                  
                  
                     Finnország illetékes hatósága tájékoztatta a Bizottságot, hogy a pisztrángok vírusos vérfertőzésére (VHS) irányuló, folyamatban lévő program keretében Åland tartományban végrehajtott valamennyi felszámolási intézkedést, és megkezdte az ezt követő felügyeleti intézkedéseket annak érdekében, hogy e tartományt betegségtől mentes területnek nyilvánítsák. Ezért Åland tartományt törölni kell a 2009/177/EK határozat I. mellékletének B. részéből, és ehelyett fel kell venni az említett melléklet A. részébe olyan területként, amelyre jóváhagyott felügyeleti program vonatkozik.
                  
               
                     (3)
                  
                  
                     Észtország illetékes hatósága a pisztrángok vírusos vérfertőzésére (VHS) és a fertőző vérképzőszervi elhalásra (IHN) vonatkozó felügyeleti és felszámolási programot nyújtott be a Bizottsághoz jóváhagyásra, és kérte, hogy a program hatálya alá tartozó területeket vegyék fel a 2009/177/EK határozat I. mellékletébe.
                  
               
                     (4)
                  
                  
                     Észtország azon területét, amely a pisztrángok vírusos vérfertőzésére (VHS) és a fertőző vérképzőszervi elhalásra (IHN) vonatkozó felügyeleti intézkedések hatálya alá tartozik, fel kell tüntetni a 2009/177/EK határozat I. mellékletének A. részében, míg egy a fertőző vérképzőszervi elhalással (IHN) fertőzött és a betegség felszámolását célzó intézkedések hatálya alá tartozó területi egységet fel kell venni a 2009/177/EK határozat I. mellékletének B. részébe.
                  
               
                     (5)
                  
                  
                     Horvátország területének nagy része a 2009/177/EK határozat I. mellékletének C. részében a koiherpeszvírustól (KHV) mentesnek nyilvánított területként szerepel. Horvátország illetékes hatósága a KHV több, a jelenleg jegyzékbe vett földrajzi területen történő kitöréséről tájékoztatta a Bizottságot és jelezte, hogy a KHV-betegségtől mentes státuszt vissza kell vonni. Horvátországot ezért törölni kell az említett jegyzékből.
                  
               
                     (6)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 127. cikkének (1) bekezdésével összhangban a szóban forgó megállapodásban előírt átmeneti időszak alatt az Egyesült Királyságra és az Egyesült Királyságban az uniós jog alkalmazandó. Az átmeneti időszak 2020. december 31-én ér véget.
                  
               
                     (7)
                  
                  
                     Az Egyesült Királyság illetékes hatósága a Bonamia ostreae-fertőzés több, a területén történő kitöréséről tájékoztatta a Bizottságot, beleértve olyan területeket is, amelyek jelenleg a 2009/177/EK határozat I. mellékletének C. részében az említett betegségtől mentesnek nyilvánított területekként szerepelnek, és jelezte, hogy e területek tekintetében vissza kell vonni a Bonamia ostreae-fertőzéstől mentes státuszt. E területeket ezért törölni kell az említett jegyzékből.
                  
               
                     (8)
                  
                  
                     A 2009/177/EK határozat I. mellékletét ezért ennek megfelelően módosítani kell.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2009/177/EK határozat I. melléklete A. részének táblázatában a pisztrángok vírusos vérfertőzésére (VHS) és a pisztrángfélék fertőző vérképzőszervi elhalására (IHN) vonatkozó sorok helyébe a következő szöveg lép:
            
               
                           Betegség
                        
                        
                           Tagállam
                        
                        
                           ISO-kód
                        
                        
                           A felügyeleti program földrajzi határai (tagállam, övezet vagy területi egység)
                        
                     
                           „Pisztrángok vírusos vérfertőzése (VHS)
                        
                        
                           Észtország
                        
                        
                           EE
                        
                        
                           A teljes terület
                        
                     
                           Finnország
                        
                        
                           FI
                        
                        
                           Åland tartomány
                        
                     
                           Fertőző vérképzőszervi elhalás (IHN)
                        
                        
                           Észtország
                        
                        
                           EE
                        
                        
                           A teljes terület, kivéve a Neli Elementi OÜ halgazdaságot magában foglaló területi egységet (jóváhagyási szám: 05/VV/KK01)”
                        
                     
         
         
            2. cikk
            A 2009/177/EK határozat I. mellékletének B. része a következőképpen módosul:
            
                        1.
                     
                     
                        A pisztrángok vírusos vérfertőzésére (VHS) vonatkozó sorból el kell hagyni a Finnországra vonatkozó bejegyzést.
                     
                  
                        2.
                     
                     
                        A fertőző vérképzőszervi elhalásra (IHN) vonatkozó sor helyébe a következő szöveg lép:
                        
                                    Betegség
                                 
                                 
                                    Tagállam
                                 
                                 
                                    ISO-kód
                                 
                                 
                                    A felszámolási program által érintett terület földrajzi határai (tagállam, övezet vagy területi egység)
                                 
                              
                                    „Fertőző vérképzőszervi elhalás (IHN)
                                 
                                 
                                    Észtország
                                 
                                 
                                    EE
                                 
                                 
                                    A Neli Elementi OÜ halgazdaságot magában foglaló területi egység (jóváhagyási szám: 05/VV/KK01)”
                                 
                              
                  
         
            3. cikk
            A 2009/177/EK határozat I. mellékletének C. részében a koiherpeszvírusra (KHV) vonatkozó sorból el kell hagyni a Horvátországra vonatkozó bejegyzést.
         
         
            4. cikk
            A 2009/177/EK határozat I. mellékletének C. részében a „Bonamia ostreae-fertőzés” sorban az Egyesült Királyságra vonatkozó bejegyzés „A betegségtől mentes terület földrajzi határai (tagállam, övezet vagy területi egység)” című oszlopában a következőképpen módosul:
            
                        1.
                     
                     
                        Nagy-Britanniára vonatkozóan a kivételek a következő 7. ponttal egészülnek ki: „Dornoch Firth, az árapályos vizeknek az NH808873-tól NH835857-ig húzódó vonaltól (Ordnance Survey 1:50 000 léptékű Landranger sorozatának koordinátája) nyugatra eső területe a legmagasabb vízállás átlagos szintjét jelző pontig.”
                     
                  
                        2.
                     
                     
                        Nagy-Britanniára vonatkozóan a kivételek a következő 8. ponttal egészülnek ki: „Lynn of Lorn, Loch Creran és Loch Etive, a Lismore-szigettől délkeletre eső tengervizeknek az NM873391 ponttól (Ordnance Survey 1:50 000 léptékű Landranger sorozatának koordinátája) számított 7 258 méter sugarú körön belül eső területe, beleértve a Loch Etive és Loch Creran árapályos vizeit a legmagasabb vízállás átlagos szintjét jelző pontig.”
                     
                  
                        3.
                     
                     
                        A következő szövegrészt el kell hagyni: „Jersey állam part menti területe: a terület a Jersey-szigeten mért legmagasabb vízállás átlagos szintjét jelző pont, illetve a Jersey-szigeten mért legalacsonyabb vízállás átlagos szintjétől három tengeri mérföldre meghúzott képzeletbeli vonal között elterülő, csak dagálykor elárasztott és közvetlen parti terület. Az övezet a Normann-Breton-öbölben, a La Manche-csatorna déli oldalán helyezkedik el.”
                     
                  
         
            5. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. augusztus 6-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 328., 2006.11.24., 14. o.
         
         
            (2)  HL L 29., 2020.1.31., 7. o.
         
         
            (3)  A Bizottság 2009/177/EK határozata (2008. október 31.) a 2006/88/EK tanácsi irányelvnek a felügyeleti és felszámolási programok, valamint a tagállamok, övezetek és területi egységek betegségtől mentes minősítése tekintetében történő végrehajtásáról (HL L 63., 2009.3.7., 15. o.).